แผนปฏิบัติการพัฒนาการศึกษาระยะเร่งด่วนของมหาวิทยาลัยเทคโนโลยีราชมงคลตะวันออก  
ในการเข้าร่วมโครงการบัณฑิตพันธุ์ใหม่และกําลังคนที่มีสมรรถนะเพื่อตอบโจทย์ภาคการผลิต

**ตามนโยบายการปฏิรูปอุดมศึกษาไทย**

**๑. หลักการและเหตุผล**

ยุทธศาสตร์ชาติ ๒๐ ปี (พ.ศ.๒๕๖๐-๒๔๕๗๔) กำหนดวิสัยทัศน์ “ประเทศมีความมั่นคง มั่งคั่ง ยั่งยืน เป็น ประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง” นําไปสู่การพัฒนาให้คนไทยมีความสุข และตอบสนองต่อการบรรลุซึ่งผลประโยชน์แห่งชาติ ในการที่จะพัฒนาคุณภาพชีวิต สร้างรายได้ระดับสูง เป็น ประเทศพัฒนาแล้ว และสร้างความสุขของคนไทย สังคมมีความมั่นคง เสมอภาคและเป็นธรรม ประเทศสามารถ แข่งขันได้ในระบบเศรษฐกิจ ในยุทธศาสตร์ที่ ๓ การพัฒนาและเสริมสร้างศักยภาพทรัพยากรมนุษย์ กําหนดให้มี การปรับเปลี่ยนค่านิยมและวัฒนธรรม (Transformation of Culture) เพื่อสร้างคนไทยที่มี คุณภาพ คุณธรรม จริยธรรม มีระเบียบวินัย เคารพกฎหมาย พัฒนาศักยภาพคนตลอดช่วงชีวิต ปฏิรูปการเรียนรู้แบบพลิกโฉม (Transformation of Learning) รวมทั้ง การพัฒนาและรักษากลุ่มผู้มีความสามารถพิเศษ (Talents) สอดคล้อง กับแนวคิดการจัดการศึกษา (Conceptual Design) ตามแผนการศึกษาแห่งชาติ โดยยึดหลักสําคัญในการจัด การศึกษา ประกอบด้วย หลักการจัดการศึกษาเพื่อปวงชน (Education for ALL) หลักการจัดการศึกษาเพื่อความ เท่าเทียมและทั่วถึง (Inclusive Education) หลักปรัชญาเศรษฐกิจพอเพียง (Sufficiency Economy) และหลักการมี ส่วนร่วมของทุกภาคส่วนของสังคม (All for Education)

วิสัยทัศน์เชิงนโยบายของรัฐที่ต้องการขับเคลื่อนเศรษฐกิจแบบเดิมไปสู่เศรษฐกิจที่ขับเคลื่อนด้านนวัตกรรม ด้วย Thailand ๔.๐ เพื่อให้ประเทศไทยกลายเป็นกลุ่มประเทศที่มีรายได้สูง โดยการผลักดันการเจริญเติบโตทาง เศรษฐกิจ (S-Curve) ในรูปแบบที่ ๑ คือ First S - Curve เป็นการลงทุนในกลุ่มอุตสาหกรรมที่มีอยู่แล้วในประเทศ เพื่อเพิ่มประสิทธิภาพการใช้ปัจจัยผลิต แต่กลุ่มอุตสาหกรรมปัจจุบันไม่เพียงพอที่จะทําให้เศรษฐกิจของประเทศไทย เติบโตได้อย่างก้าวกระโดด จึงจําเป็นต้องมีการพัฒนาในรูปแบบที่ ๒ คือ New S-Curve ซึ่งเป็นรูปแบบของการ ลงทุนในอุตสาหกรรมใหม่ เพื่อเปลี่ยนรูปแบบสินค้าและเทคโนโลยี ในอุตสาหกรรมอนาคตเหล่านี้ให้เป็นกลไกที่สําคัญในการขับเคลื่อนเศรษฐกิจ (New Growth Engines) ของประเทศ เปลี่ยนจากการเกษตรแบบดั้งเดิม (Traditional Farming) ในปัจจุบัน ไปสู่การเกษตรสมัยใหม่ที่เน้นการบริหารจัดการและเทคโนโลยี (Smart Farming) โดยเกษตรกรต้องมีรายได้มากขึ้น และเป็นเกษตรกรแบบเป็นผู้ประกอบการ (Entrepreneur) เปลี่ยนจากวิสาหกิจขนาดกลางและขนาดย่อมแบบเดิม (Traditional SMEs) ที่รัฐต้องให้ความช่วยเหลืออยู่ตลอดเวลาไปสู่การเป็น Smart Enterprises และ Startups ที่มีศักยภาพสูงและเป็นวิสาหกิจที่ขับเคลื่อนด้วยนวัตกรรม (Innovation Driven Enterprises: IDE) เปลี่ยนจากการให้บริการแบบเดิม (Traditional Services) ซึ่งสร้าง มูลค่าค่อนข้างต่ำไปสู่การบริการที่สร้างมูลค่าสูง (High Value Services) เปลี่ยนจากแรงงานทักษะต่ำไปสู่แรงงาน ที่มีความรู้ ความเชี่ยวชาญ และทักษะสูง ซึ่งการต่อยอดอุตสาหกรรมเดิมจะสามารถเพิ่มรายได้ของประชากร รวมทั้ง นโยบายดิจิทัลเพื่อเศรษฐกิจและสังคม ยุทธศาสตร์ที่ ๕ พัฒนากําลังคนให้พร้อมเข้าสู่ยุคเศรษฐกิจและสังคม ดิจิทัล (Workforce) สร้างคน สร้างงาน สร้างความเข้มแข็งจากภายใน บุคลากรในวิชาชีพด้านดิจิทัลมีคุณภาพและปริมาณเพียงพอ โดยเฉพาะอย่างยิ่งในสาขาที่ขาดแคลน หรือมีความสําคัญต่อการสร้างนวัตกรรมดิจิทัล เกิดการจ้างงานแบบใหม่ อาชีพใหม่ ธุรกิจใหม่ จากการพัฒนาเทคโนโลยีดิจิทัล ซึ่งประเทศไทยยังมีความขาดแคลน บุคลากรที่มีความรู้ความสามารถสูงที่จะไปตอบสนองภาคอุตสาหกรรมไปสู่ Thailand ๔.๐ ได้อย่างเพียงพอ

แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐-๒๕๖๔) มีเป้าหมายการพัฒนาที่ยั่งยืน (Sustainable Development Goals: SDGs) ปรับโครงสร้างประเทศไทยไปสู่ประเทศไทย ๔.๐ ตลอดจนประเด็นการปฏิรูปประเทศ ที่ให้ความสําคัญกับการมีส่วนร่วมของภาคีการพัฒนาทุกภาคส่วน อีกทั้งกําหนดประเด็นการพัฒนาหลักที่สำคัญ อาทิ การเพิ่มศักยภาพฐานการผลิตและบริการเดิมที่มีศักยภาพในปัจจบัน ให้ต่อยอดไปสู่ฐานการผลิตและบริการที่ใช้เทคโนโลยีที่เข้มข้นและมีนวัตกรรมมากขึ้น ควบคู่กับการวางรากฐาน เพื่อสร้างและพัฒนาภาคการผลิตและบริการสาหรับอนาคต ทั้งในด้านการเตรียมศักยภาพคนและโครงสร้าง พื้นฐาน ตลอดจนสร้างกลไกและเครือข่ายความร่วมมือของธุรกิจในลักษณะคลัสเตอร์ (Cluster)

นโยบายนายแพทย์ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบจุดเน้นเชิงนโยบาย แนวทางการดําเนินงาน และโครงการสําคัญของกระทรวงศึกษาธิการ ด้านการผลิต พัฒนากําลังคนและสร้าง ความสามารถในการแข่งขัน ผลิตกําลังคนรองรับ New S-Curve โดยสานพลังประชารัฐด้านการศึกษาและจัด การศึกษาทวิภาคีอีกรูปแบบหนึ่ง โดยใช้สถานการณ์จริงจากสถานประกอบการและชุมชน “ปรับโรงงาน เป็น โรงเรียน” โดยมุ่งเน้นให้นักเรียนนักศึกษาได้ฝึกทักษะฝีมือควบคู่กับการทํางานร่วมกับผู้อื่น เพื่อให้มีสมรรถนะที่ เป็นไปตามความต้องการของสถานประกอบการ รวมทั้งปรับปรุงกระบวนการเรียนการสอน เร่งรัดการพัฒนา อาจารย์ เพื่อผลิตนวัตกรรมและเทคโนโลยี รองรับอุตสาหกรรมเป้าหมาย ๑๐ อุตสาหกรรมใหม่ ทั้งนี้ นายแพทย์ อุดม คชินทร รัฐมนตรีช่วยว่าการกระทรวงศึกษาธิการ ได้รับนโยบายดังกล่าวมาสู่การปฏิบัติในส่วนของอุดมศึกษา ที่ต้องปรับรูปแบบการจัดการเรียนการสอน ให้เป็นแหล่งเรียนรู้ของคนในทุกช่วงวัย ร่วมทั้งปรับเป้าหมายการรับ ผู้เรียนใหม่ให้มีทั้งนักเรียน นักศึกษา คนทํางานและคนสูงอายุ ด้วยรูปแบบหลักสูตรระยะสั้นและระยะยาว ซึ่ง สถาบันอุดมศึกษาต้องคํานึงถึงทิศทางการพัฒนาประเทศ สร้างจุดเด่นจุดขายที่โดดเด่นแตกต่างจึงจะสามารถ แข่งขันได้ ผลิตบัณฑิตพันธุ์ใหม่ด้านวิทยาศาสตร์และเทคโนโลยี และยังคงสังคมศาสตร์ มนุษยาศาสตร์ที่สมดุลย์ และคํานึงถึงการพัฒนาคนวัยทํางานจํานวนครึ่งประเทศที่จบการศึกษาระดับ ปวส. ปวช. ให้เป็นกําลังสําคัญในการพัฒนาประเทศอีกทางหนึ่งด้วย

กอปรกับการสอนหรือการถ่ายทอดองค์ความรู้ของอาจารย์ในสถาบันอุดมศึกษามีจุดเปลี่ยนสําคัญซึ่งจะส่งผลต่อการพัฒนาอุดมศึกษาของไทย ได้แก่ ทักษะการเรียนรู้ในศตวรรษที่ ๒๑ (๒๑st Century Skills) และแนวคิดการศึกษาไทย ๔.๐ (Education ๔.๐) จึงควรส่งเสริมและพัฒนาคุณภาพอาจารย์ในสถาบันอุดมศึกษาด้านการ จัดการเรียนการสอนสู่อาจารย์มืออาชีพ อาจารย์ต้องมีสมรรถนะในการจัดการเรียนการสอน มีเทคนิคการจัดการ เรียนการสอนและการถ่ายทอดองค์ความรู้ มีประสบการณ์การวิจัย จัดการเรียนการสอนที่สอดคล้องโดยตรงกับ วัตถุประสงค์ของหลักสูตรที่เปิดสอน ทําให้ผู้เรียนบรรลุผลการเรียนรู้ตามที่กําหนดไว้ในหลักสูตร รัฐมนตรีช่วยว่าการกระทรวงศึกษาธิการ (ศาสตราจารย์คลินิก นายแพทย์อุดม คชินทร) จึงได้ประชุมเพื่อชี้แจง “โครงการสร้างบัณฑิตพันธุ์ใหม่และกำหลังคนที่มีสมรรถนะเพื่อตอบโจทย์ภาคการผลิตตามนโยบายการปฏิรูปอุดมศึกษาไทย” ขึ้น เมื่อวันจันทร์ที่ ๑๙ กุมภาพันธ์ พ.ศ. ๒๕๖๑ เพื่อให้อุดมศึกษาไทยปรับรูปแบบการจัดการเรียนการสอนให้เป็นแหล่งเรียนรู้ของคนทุกช่วงวัย การเปลี่ยนเป้าหมายการรับผู้เรียนใหม่ให้มีทั้ง นักเรียน นักศึกษา คนทำงานและคนสูงอายุ ด้วยรูปแบบหลักสูตรระยะสั้นและระยะยาว ผลิตบัณฑิตพันธุ์ใหม่ด้านวิทยาศาสตร์และเทคโนโลยี และยังคงด้านสังคมศาสตร์และมนุษยศาสตร์ที่สมดุลย์ เพื่อสร้างบัณฑิตพันธ์ใหม่และกำลังคนที่สมรรถนะสูงสำหรับการทำงานในอุตสาหกรรมใหม่สู่ New s-Curve และเป็นกลไกสำคัญในการขับเคลื่อนเศรษฐกิจของประเทศ และเพื่อสร้างฐานการพัฒนาการศึกษาระดับอุดมศึกษาแห่งอนาคตสู่การเรียนรู้ตลอดชีวิต สร้างต้นแบบของหลักสูตร และการเรียนการสอน โดยเน้นการปรับเปลี่ยนเนื้อหาสาระ โครงสร้างหลักสูตร และกระบวนการจัดการเรียนการสอนสร้างประสบการณ์การเรียนรู้ด้วยการปฏิบัติในสภาพจริงเป็นสำคัญ

ดังนั้น เพื่อให้การจัดการศึกษาภายในมหาวิทยาลัยเทคโนโลยีราชมงคลตะวันออก ตอบสนองต่อความต้องการของประเทศ มหาวิทยาลัยจึงจัดทำแผนการพัฒนาการจัดการศึกษาระยะเร่งด่วนขึ้น ทั้งนี้จะพิจารณาจากความต้องการของอุตสาหกรรมเป้าหมาย ซูเปอร์คลัสเตอร์ และ ๑๐ อุตสาหกรรมเป้าหมาย:กลไกขับเคลื่อนเศรษฐกิจเพื่ออนาคต (New Engine of Growth) ซึ่งเป็นอุตสาหกรรมที่ใช้เทคโนโลยีขั้นสูง คือ ๕ อุตสาหกรรมแรก เป็นอุตสาหกรรมที่ต่อยอดจากอุตสาหกรรมเดิม ได้แก่ ยานยนต์สมัยใหม่ อิเล็กทรอนิกส์อัจฉริยะ ท่องเที่ยวเชิงคุณภาพ เกษตรเทคโนโลยีชีวภาพ และการแปรรูปอาหาร และ ๕ อุตสาหกรรมใหม่ ซึ่งจะเกิดการลงทุนและการใช้เทคโนโลยีใหม่และเป็นเทคโนโลยีระดับสูง ได้แก่ หุ่นยนต์เพื่อการอุตสาหกรรม การบินและโลจิสติกส์ เชื้อเพลิงชีวภาพและเคมีชีวภาพ ดิจิทัล และการแพทย์ครบวงจร

ซึ่งในระยะแรกมหาวิทยาลัยได้ดำเนินการประมาณการความต้องการกำลังคนและสำรวจความสามารถในการผลิตกำลังคนทั้งหมดของภาคตะวันออกและเขตพื้นที่ใกล้เคียง เพื่อเตรียมการวางแผนด้านการพัฒนาการศึกษา การวิจัยและเทคโนโลยี สำหรับรองรับการพัฒนาการจัดการศึกษา โดยมีกรอบแนวคิดดังนี้

**ระยะเร่งด่วน**

• กลุ่มเป้าหมายคือการพัฒนากําลังคนที่อยู่ใน วัยทํางาน เพื่อปรับเปลี่ยนและหรือเพิ่มสมรรถนะและความเชี่ยวชาญเฉพาะด้านที่ตอบโจทย์ เฉพาะของสถานประกอบการ หรืออุตสาหกรรม และการพัฒนาส่วนบุคคลตามอัธยาศัย รูปแบบ การจัดการศึกษาจะเป็นลักษณะให้ใบรับรอง (Certificate) ความสามารถที่ทําได้จริง และสามารถนําผลการเรียนและหรือผลการเรียนรู้มาสะสมหน่วยกิตเพื่อนํามาใช้เพื่อขอรับปริญญาได้ในภายหลังเมื่อมีคุณสมบัติครบถ้วนตามที่กําหนด

**ระยะที่สอง**

• กลุ่มเป้าหมายคือนักศึกษาที่กำลังศึกษาในระดับประกาศนียบัตรวิชาชีพชั้นสูง (ปวส.) ปีสุดท้าย จากนั้นสามารถเรียนต่ออีก ๒ ปี ก็จะจบการศึกษาระดับปริญญาตรี หรือนักศึกษาระดับปริญญาตรีชั้นปีที่ ๓ และ ๔ เพื่อมาเรียนต่อยอดในหลักสูตร ซึ่งต้องมีการจัดทำหรือพัฒนาหลักสูตรให้การบูรณาการศาสตร์วิชาการและการปฏิบัติที่ใช้ทักษะชั้นสูงในสาขาวิชาที่ต้องการเร่งด่วน ไว้ในหลักสูตรต่างๆ

**ระยะที่สาม**

• กลุ่มเป้าหมายคือนักศึกษาใหม่ ต้องได้เรียนภายใต้หลักสูตรที่มีการปรับหลักสูตรและรูปแบบการเรียนการสอนแบบใหม่ ที่มีลักษณะบูรณาการศาสตร์ต่างๆที่เชื่อมโยงกับเทคโนโลยีดิจิตอล และภาษาอังกฤษ รวมถึงวิชาการบริหารธุรกิจควรมีสอดแทรกเข้าไปเป็นฐานในทุกหลักสูตร

**๒. วัตถุประสงค์**

๒.๑ เพื่อสร้างบัณฑิตพันธุ์ใหม่และกําลังคนที่มีสมรรถนะและศักยภาพสูงสําหรับการทํางานในอุตสาหกรรมใหม่สู่ New S-Curve และเป็นกลไกสําคัญในการขับเคลื่อนเศรษฐกิจ (New Growth Engines) ของประเทศ

๒.๒ เพื่อสร้างฐาน (Platform) การพัฒนาการศึกษาระดับอุดมศึกษาแห่งอนาคต โดยปรับเปลี่ยนรูปแบบการผลิตบัณฑิต และสร้างต้นแบบของหลักสูตรและการเรียนการสอน โดยเน้นการปรับเปลี่ยนเนื้อหา สาระ โครงสร้างหลักสูตร และกระบวนการจัดการเรียนการสอน สร้างประสบการณ์การเรียนรู้ด้วยการ ปฏิบัติในสภาพจริงเป็นสําคัญ พัฒนาการศึกษาเพื่อสร้างให้ผู้เรียนมีสมรรถนะและศักยภาพสูง รวมทั้งการร่วมมือกับสถานประกอบการหรือภาคอุตสาหกรรมในการผลิตบัณฑิตและกําลังคน

**๓. ขอบเขตการดําเนินการ**

สํานักงานคณะกรรมการการอุดมศึกษา (สกอ.) ให้การสนับสนุนสถาบันอุดมศึกษาดําเนินโครงการสร้าง บัณฑิตพันธุ์ใหม่และกําลังคนที่มีสมรรถนะเพื่อตอบโจทย์ภาคการผลิตตามนโยบายการปฏิรูปอุดมศึกษาไทยสู่New S-Curve เป็นการเร่งด่วน โดยที่สถาบันอุดมศึกษาต้องสามารถเริ่มดําเนินการจัดการเรียนการสอนได้ภายใน ภาคการศึกษาแรก ปีการศึกษา ๒๕๖๑ ภายใต้ขอบเขตการดําเนินการดังต่อไปนี้

**๓.๑ ระดับการศึกษา**

ขอบเขตระดับการศึกษาของบัณฑิตพันธุ์ใหม่และกําลังคน ประกอบด้วย

(๑) ปริญญาตรีและบัณฑิตศึกษา

(๒) ประกาศนียบัตร (Non-Degree)

โดยที่ระยะเวลาให้เป็นไปตามหลักสูตรหรือรูปแบบการจัดการศึกษา

**๓.๒ เนื้อหาหลักสูตรและกระบวนการจัดการเรียนการสอน ขอบเขตของเนื้อหาหลักสูตรและกระบวนการจัดการเรียนการสอน** ประกอบด้วย

(๑) การบูรณาการศาสตร์หลากหลายศาสตร์และหรือสาขาวิชา (Multidisciplinary) เพื่อสามารถสร้างสมรรถนะเร่งด่วนใหม่ แก่บัณฑิตและหรือกําลังคนภาคการผลิต ให้มีความสามารถและศักยภาพ ตอบโจทย์ภาคการผลิตสู่ New S-Curve ที่เป็นกลไกที่สําคัญในการขับเคลื่อนเศรษฐกิจ (New Growth Engines) ของประเทศ จํานวน สาขา ได้แก่

- อุตสาหกรรมยานยนต์สมัยใหม่

- อุตสาหกรรมอิเล็กทรอนิกส์อัจฉริยะ

- อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ

- อุตสาหกรรมเกษตรและเทคโนโลยีชีวภาพ

- อุตสาหกรรมการแปรรูปอาหาร

- หุ่นยนต์เพื่ออุตสาหกรรม

- อุตสาหกรรมการบินและโลจิสติกส์

- อุตสาหกรรมเชื้อเพลิงชีวภาพและเคมีชีวภาพ

- อุตสาหกรรมดิจิทัล

- อุตสาหกรรมการแพทย์ครบวงจร

(๒) การบูรณาการการเรียนรู้จากประสบการณ์การปฏิบัติในสภาพจริง (Experience Integrated Learning) ที่มีระบบภาคีความร่วมมือเป็นเครือข่ายภาคการศึกษาและสถานประกอบการหรือ ภาคอุตสาหกรรม ที่มีความพร้อมเพื่อต่อยอดการพัฒนาที่สนองตอบต่อความต้องการของสถานประกอบการหรือภาคอุตสาหกรรม

(๓) การบูรณาการทักษะชีวิตของสังคมดิจิทัล (Life Skills of Digital Society) กับทักษะวิชาชีพ(Professional Skills) โดยการบูรณาการหมวดวิชาศึกษาทั่วไป (General Education) สอดแทรก ผสมผสานที่สอดรับ กลมกลืน และเป็นเนื้อเดียวอย่างเป็นระบบกับหมวดวิชาหลักและเฉพาะของวิชาชีพ

(๔) การจัดการเรียนการสอนในลักษณะหน่วยแยกเชิงผลลัพธ์การเรียนรู้ และหรือผลการเรียน

(Modular Based Learning Outcomes and/or Learning Results) บูรณาการระหว่างศาสตร์ สาขาวิชา สถาบันการศึกษา (อาชีวศึกษา และอุดมศึกษา) และหรือ สถานประกอบการ และ อุตสาหกรรม เพื่อควาคล่องแคล่ว และความสามารถในการปรับตัว ตอบโจทย์ทันต่อความ ต้องการของภาคการผลิตที่มีความเปลี่ยนแปลงตลอดเวลาและไม่แน่นอน โดยเฉพาะช่วงต้น และ ช่วงกลางของ New S-Curve

(๕) หลักสูตรและการจัดการเรียนการสอนที่สามารถสนองตอบต่อความต้องการและการพัฒนาทักษะ การเรียนรู้รายบุคคลได้ (Personalized Learning) หรือสามารถจัดทําเป็นภาพรวมทั้งสถาบันในลักษณะ Whole Campus Development

**๓.๓ คุณภาพอาจารย์ด้านกระบวนการการเรียนการสอน**

มีการส่งเสริมและพัฒนาคุณภาพอาจารย์ในสถาบันอุดมศึกษาด้านกระบวนการการเรียนการสอน สู่อาจารย์มืออาชีพ โดยที่สถาบันอุดมศึกษาต้องเสนอแนวทางการส่งเสริมและพัฒนาคุณภาพอาจารย์ ทั้งในระยะสั้น และระยะยาว โดยใช้ “แนวทางการส่งเสริมคุณภาพการจัดการเรียนการสอนของอาจาย์ในสถาบันอุดมศึกษา”

**๓.๔ ตัวอย่างรูปแบบการดําเนินการ**

สถาบันอุดมศึกษาอาจเสนอโครงการที่มีรูปแบบการดําเนินการตามตัวอย่างนี้หรือรูปแบบอื่นๆ ก็ได้

**(๑) รูปแบบที่ ๑** รูปแบบการอุดมศึกษาเพื่อเพิ่มสมรรถนะและความเชี่ยวชาญเฉพาะด้านที่ตอบโจทย์กําลังคนเร่งด่วนที่สําคัญในการขับเคลื่อนเศรษฐกิจ (New Growth Engines) ของประเทศโดยสามารถจัดการศึกษาได้เป็น ๒ ลักษณะ คือ

**รูปแบบที่ ๑.๑** สถาบันอุดมศึกษาต้องนําเสนอวิธีการจัดการอุดมศึกษาสําหรับกําลังคนที่อยู่ใน วัยทํางาน เพื่อปรับเปลี่ยนและหรือเพิ่มสมรรถนะและความเชี่ยวชาญเฉพาะด้านที่ตอบโจทย์ เฉพาะของสถานประกอบการ หรืออุตสาหกรรม และการพัฒนาส่วนบุคคลตามอัธยาศัย รูปแบบ การจัดการศึกษาจะเป็นลักษณะให้ใบรับรอง (Certificate) ความสามารถที่ทําได้จริง และสามารถนําผลการเรียนและหรือผลการเรียนรู้มาสะสมหน่วยกิตเพื่อนํามาใช้เพื่อขอรับปริญญาได้ในภายหลังเมื่อมีคุณสมบัติครบถ้วนตามที่กําหนดไว้ในหลักสูตรต่างๆ

**รูปแบบที่ ๑.๒** สถาบันอุดมศึกษาต้องนําเสนอวิธีการจัดการอุดมศึกษาสําหรับผู้เรียนในระบบ การศึกษาปกติ ที่มีความร่วมมือกับสถานประกอบการ เพื่อต่อยอดการพัฒนาที่ตอบโจทย์การ ขับเคลื่อนภาคอุตสาหกรรมอนาคตพลวัตร (New S-Curve) การจัดการศึกษาสามารถเป็นได้ทั้งแบบระยะยาวตลอดหลักสูตร หรือต่อยอดจากการศึกษาชั้นปีที่ ๓ และชั้นปีที่ ๔

**(๒) รูปแบบที่ ๒** รูปแบบการอุดมศึกษาเพื่อบูรณาการทักษะชีวิตของสังคมดิจิทัลกับความรู้หลักในศาสตร์สาขาวิชาชีพ สําหรับรูปแบบการอุดมศึกษาแบบที่ ๒ นี้ สถาบันอุดมศึกษาต้องนําเสนอ วิธีการพัฒนาการเรียนการสอนหมวดวิชาศึกษาทั่วไป และทักษะชีวิตของสังคมดิจิทัล ในลักษณะ บูรณาการสอดแทรกผสมผสานเป็นเนื้อเดียวกับรายวิชาหลัก และหรือรายวิชาเฉพาะ ที่กลมกลืน และมีความสัมพันธ์เชื่อมโยงองค์ความรู้หลักสอดรับต่อเนื่องกันอย่างเป็นระบบ สามารถจัดการ เรียนการสอนได้ทุกชั้นปีเพื่อพัฒนาบัณฑิตให้เป็นผู้ที่มีความรู้ความสามารถ (Competences) ด้าน ทักษะสังคมและชีวิต (Social and Life Balance) มีความสามารถที่เป็นสากล (Globaly Talented) มีความเป็นผู้ประกอบการ (Entrepreneuria Mindset) และมีความรับผิดชอบต่อสังคม (Socially Engaged)

**(๓) รูปแบบที่ ๓** รูปแบบการอุดมศึกษาเพื่อสร้างสมรรถนะ และหรือความรู้พื้นฐานใหม่ที่ต้องบูรณาการข้ามศาสตร์สาขาวิชาชีพเดิมที่มีอยู่ของศตวรรษที่ ๒๐ ตอบโจทย์ภาคการผลิต สู่ New S-Curve สําหรับรูปแบบการอุดมศึกษาแบบที่ ๓ สถาบันอุดมศึกษาต้องนําเสนอวิธีการจัดการศึกษาที่เน้น การสร้างความสามารถและหรือสมรรถนะที่หลากหลาย จากการศึกษาองค์ความรู้บูรณาการข้าม ศาสตร์สาขาวิชาชีพ และสามารถพัฒนาต่อยอดด้วยตนเอง เป็นกําลังคนที่สร้างประโยชน์สูงสุดต่อองค์กรและประเทศได้

**(๔) รูปแบบที่ ๔** รูปแบบการอุดมศึกษาเพื่อตอบสนองการเรียนรู้ตามความต้องการของผู้เรียนเป็นรายบุคคล (Personalized Based Education) สําหรับรูปแบบนี้ สถาบันอุดมศึกษาต้องนําเสนอ วิธีการจัดการศึกษาทั้งระบบทุกภาคส่วนของสถาบันที่สามารถตอบโจทย์การเรียนรู้เพื่อพัฒนาความสามารถ ทักษะ และสมรรถนะ ตอบสนองความต้องการรายบุคคล เป็นวิธีการที่สามารถทําได้จริงตามที่ออกแบบไว้และตรวจสอบได้

**(๕) รูปแบบอื่นๆ** สถาบันอุดมศึกษาต้องนําเสนอวิธีการจัดการศึกษาในรูปแบบที่สามารถทําได้จริงตามวัตถุประสงค์และขอบเขตที่กําหนดไว้ในโครงการนี้ และสามารถตรวจสอบได้

**โดยมีจุดมุ่งเน้น คือ**

- เป็นผู้ที่ทํางานอยู่แล้ว หรือต้องการปรับเปลี่ยนสมรรถนะที่มีอยู่เดิมไปสู่สมรรถนะที่ตอบโจทย์กําลังคน เร่งด่วน เพื่อการขับเคลื่อนเศรษฐกิจที่สําคัญในการขับเคลื่อนเศรษฐกิจ (New Growth Engines) ของประเทศ

- เป็นผู้ที่จบการศึกษามัธยมศึกษาตอนปลาย ปวช. ปวส. หรืออนุปริญญา หรือที่กําลังศึกษาอยู่ใน สถาบันการศึกษาในปัจจุบัน เพื่อให้มีทักษะและสมรรถนะในการเรียนรู้ด้วยตนเอง และทักษะในศตวรรษที่ ๒๓ เพื่อให้มีความสามารถในการทํางานได้หลากหลายตามความต้องการของผู้เรียน และตอบโจทย์ ภาคอุตสาหกรรมและสถานประกอบการ

**๔. วิธีการและขั้นตอนการดําเนินการ**

เป็นการดําเนินการเพื่อการยกระดับคุณภาพการศึกษาให้ประเทศไทยสามารถผลักดันการเจริญเติบโตทาง เศรษฐกิจ ในรูปแบบ New S-Curve ซึ่งเป็นรูปแบบการลงทุนในอุตสาหกรรมใหม่ เพื่อเปลี่ยนรูปแบบสินค้าและ เทคโนโลยี โดยอุตสาหกรรมใหม่หรืออุตสาหกรรมอนาคตที่จะเป็นกลไกสําคัญในการขับเคลื่อนเศรษฐกิจ (New Growth Engines) ของประเทศ และสนองต่อการปฏิรูปการศึกษาไทยและการพัฒนาประเทศไทย (Thailand ๔๐)

**๔.๑ สํานักงานคณะกรรมการการอุดมศึกษา**

(๑) จัดทําข้อเสนอโครงการสร้างบัณฑิตพันธุ์ใหม่และกําลังคนที่มีสมรรถนะเพื่อตอบโจทย์ภาคการผลิตตามนโยบายการปฏิรูปอุดมศึกษาไทย

(๒) จัดประชุมชี้แจงข้อเสนอโครงการ แนวทาง รูปแบบ และขั้นตอนการดําเนินงาน

(๓) แต่งตั้งคณะกรรมการฯ เพื่อคัดเลือกสถาบันอุดมศึกษาที่มีศักยภาพและความพร้อมในการจัดหลักสูตรการจัดการเรียนการสอน

(๔) สํานักงานคณะกรรมการการอุดมศึกษา และคณะกรรมการฯ ดําเนินการติดตามตรวจเยี่ยมและประเมินผลการดําเนินงานโครงการฯ ของสถาบันอุดมศึกษา โดยมีการติดตามตรวจเยี่ยมและ ประเมินผลการดําเนินงานเป็นระยะๆ รวมทั้งติดตามและประเมินผลสถาบันอุดมศึกษาในโครงการ ที่ได้นํา “แนวทางการส่งเสริมคุณภาพการจัดการเรียนการสอนของอาจาย์ในสถาบันอุดมศึกษา”ไปประยุกต์ใช้เพื่อส่งเสริมคุณภาพการจัดการศึกษาให้เหมาะสมกับบริบทของแต่ละสถาบันต่อไป

(๕) นําผลการติดตามตรวจเยี่ยมและผลการประเมินผลการดําเนินงาน เพื่อพิจารณาและให้ข้อเสนอแนะเพื่อการกําหนดนโยบายการพัฒนาสถาบันอุดศึกษา และกําหนดมาตรฐานและคุณภาพการศึกษาระดับอุดมศึกษาในระยะต่อไป พร้อมทั้งนําเผยแพร่ต่อสาธารณชนได้รับทราบต่อไป

**๔.๒ สถาบันอุดมศึกษา**

(๑) สถาบันอุดมศึกษาเสนอโครงการฯ ตามรูปแบบใดรูปแบบหนึ่งหรือหลายๆ รูปแบบตามที่ระบุไว้ในขอบเขตการศึกษา

(๒) สถาบันอุดมศึกษาที่ได้รับคัดเลือกดําเนินงานตามรูปแบบหลักสูตรการเรียนการสอนที่ได้รับคัดเลือกให้ดําเนินงานโครงการฯ

(๓) สถาบันอุดมศึกษาที่ได้รับคัดเลือกต้องดําเนินการส่งเสริมและพัฒนาคุณภาพอาจารย์ในสถาบัน อุดมศึกษาด้านการจัดการเรียนการสอนสู่อาจารย์มืออาชีพ ทั้งในระยะสั้นและระยะยาว

**๕. เกณฑ์การคัดเลือก**

การคัดเลือกโครงการเป็นการมุ่งแสวงหาข้อเสนอที่มีความพร้อมสามารถดําเนินการได้จริงและมีความเป็น ได้สูง โดยมีหลักการสําคัญ ดังนี้

- เป็นไปตามนโยบายการปฏิรูปอุดมศึกษาไทยและการพัฒนาประเทศไทย (Thailand ๔.0) - เป็นการสร้างบัณฑิตพันธุ์ใหม่ และกําลังคนที่มีสมรรถนะและทักษะซึ่งสามารถตอบโจทย์การพัฒนาของประเทศ ด้านอุตสาหกรรมเป้าหมาย และการเกษตรก้าวหน้า (Smart Farming)

- มีความพร้อมและความเป็นไปได้ที่จะเริ่มดําเนินการตามเวลาที่กําหนด

**๕.๑ หลักสูตรและการจัดการศึกษา**

(๑) จัดการศึกษาเป็นแบบหลักสูตรปกติและหรือเป็นแบบโมดูล (Modular System) ก็ได้

(๒) สามารถบูรณาการหมวดวิชาศึกษาทั่วไปโดยการสอดแทรกผสมผสานในรายวิชาหลักหรือรายวิชาเฉพาะที่กลมกลืน และมีความความสัมพันธ์กับองค์ความรู้หลัก

(๓) สามารถบูรณาการศาสตร์และสาขาวิชาตามความถนัด และความต้องการด้านอาชีพของผู้เรียนรวมทั้งตรงกับความต้องการของผู้ประกอบการ

(๔) มีการเชื่อมต่อระหว่างอาชีวศึกษากับอุดมศึกษาสําหรับการเรียนต่อระดับปริญญา หรือการฝึกอบรมทักษะ และความชํานาญระดับวุฒิบัตร/ประกาศนียบัตร

(๕) มีการเชื่อมต่อภายในสถาบันอุดมศึกษา อาทิ ระหว่างคณะและสาขาวิชา และระหว่างสถาบันอุดมศึกษาทั้งในและต่างประเทศ รวมทั้งมีระบบ Credit Transfer

(๖) ตรงตามสาขาวิชาที่มุ่งเน้นการขับเคลื่อนเศรษฐกิจ (New Growth Engines) ของประเทศ และสนองต่อการปฏิรูปการศึกษาไทยและการพัฒนาประเทศไทย (Thailand ๔.o) คือ

- อุตสาหกรรมยานยนต์สมัยใหม่

- อุตสาหกรรมอิเล็กทรอนิกส์อัจฉริยะ

- อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ

- อุตสาหกรรมเกษตรและเทคโนโลยีชีวภาพ

- อุตสาหกรรมการแปรรูปอาหาร

- หุ่นยนต์เพื่ออุตสาหกรรม

- อุตสาหกรรมการบินและโลจิสติกส์

- อุตสาหกรรมเชื้อเพลิงชีวภาพและเคมีชีวภาพ

- อุตสาหกรรมดิจิทัล

- อุตสาหกรรมการแพทย์ครบวงจร

(๗) มีคุณภาพและมาตรฐานเทียบเคียงได้กับมาตรฐานระดับสากล

(๘) มีคุณภาพและสอดคล้องตามเกณฑ์มาตรฐานการศึกษาระดับอุดมศึกษาของประเทศ

**๕.๒ กระบวนการจัดการเรียนการสอน**

(๑) มีความร่วมมือกับภาคเอกชนหรือภาคอุตสาหกรรมแบบครบวงจรโดยใช้ Work Integrated Learning (WIL) อย่างเข้มข้น โดย

- ร่วมกันพัฒนาหลักสูตรและการจัดการเรียนการสอน

- ให้สถานประกอบการเป็นฐาน (Platform) ในการจัดการเรียนการสอน และการปฏิบัติจริงอย่างน้อยร้อยละ ๕๐ ของเวลาเรียน

- คณาจารย์ร่วมเป็นครูพี่เลี้ยงในสถานประกอบการร่วมกับภาคเอกชน

- ผู้เชี่ยวชาญในสถานประกอบการหรือภาคเอกชนร่วมเป็นอาจารย์ช่วยสอนในสถานศึกษา

- คณาจารย์ทําวิจัยร่วมกับสถานประกอบการหรือภาคเอกชน

- ใช้เทคโนโลยีและเครื่องมือที่ทันสมัยในสถานประกอบการหรือภาคเอกชนเป็นแหล่งเรียนรู้

- คณาจารย์และผู้เชี่ยวชาญในสถานประกอบการหรือภาคเอกชนร่วมกันประเมินผลการเรียนการสอน ตามที่แสดงไว้ในผลลัพธ์การเรียนรู้ (Outcome-based Learning) หรือสมรรถนะ(Competencies) ของผู้เรียนหรือบัณฑิต

(๒) เน้นกระบวนการเรียนรู้ ที่มุ่งพัฒนาสมรรถนะและการมีส่วนร่วมของผู้เรียน

(๓) ใช้เทคโนโลยีที่เพิ่มประสิทธิภาพประสิทธิผลและสมรรถนะการเรียนรู้ของผู้เรียน

**๕.๓ หน่วยงานภาคีร่วมจัดการเรียนการสอน**

มีหน่วยงานภาคีภาคเอกชน (ภาคอุตสาหกรรม) ที่มีข้อตกลงความร่วมมือ (MOU) ในการร่วมจัดการ เรียนการสอนแบบ WIL ซึ่งตรงกับสาขาวิชา สมรรถนะ และทักษะตามหลักสูตร โดยมีจํานวนและศักยภาพของหน่วยงานภาคเอกชนที่เพียงพอในการร่วมจัดการเรียนการสอน

**๕.๔ การเตรียมการและพัฒนาคณาจารย์**

(๑) มีอาจารย์ผู้รับผิดชอบหลักสูตร อาจารย์ประจํา อาจารย์ผู้สอนในจํานวนที่เพียงพอเหมาะสมกับหลักสูตร และจํานวนผู้เรียน (รวมทั้งอาจารย์พิเศษ อาจารย์สมทบจากสถาบันการศึกษา และจากภายนอก รวมทั้งภาคเอกชน)

(๒) คณาจารย์ทุกคนมีความรู้ความสามารถ เพียงพอเหมาะสมสําหรับหลักสูตรและจํานวนผู้เรียน โดยผ่านการเตรียมการ ฝึกอบรม และการประเมินทั้งองค์ความรู้ สมรรถนะและค่านิยม โดยให้ระบุกิจกรรมการเตรียม ฝึกอบรม และประเมินอย่างชัดเจน (Pre-Service)

(๓) มีกิจกรรมหรือกระบวนการในการพัฒนาเพิ่มเติมสําหรับอาจารย์อย่างต่อเนื่องทุกปี (In-Service)

**๕.๕ ผลสัมฤทธิ์ของผู้เรียนและวิธีวัดผล**

(๑) ผู้เรียนมีความเชี่ยวชาญและสมรรถนะ (Professional Competencies) ตรงตามความต้องการของกลุ่มอุตสาหกรรมเป้าหมาย รวมถึง STEM Skills และ Innovative Skills

(๒) ผู้เรียนมีสมรรถนะในโลกสมัยใหม่ (General Competencies) อันประกอบด้วย ทักษะสังคมและชีวิต (Social and Life Balance) มีความสามารถที่เป็นสากล (Globalty Talented) มีความเป็น ผู้ประกอบการ (Entrepreneurial Mindset) และมีความรับผิดชอบต่อสังคม (Socialty Engaged)

(๓) ผู้เรียนมีทักษะด้านภาษาอังกฤษ และ Digital Skills

**๕.๖ ปริญญาบัตรหรือวุฒิบัตร (Degree/Non-degree)**

(๑) เป็นหลักสูตรปริญญาเดียว

(๒) เป็นหลักสูตรทวิปริญญา

(๓) ประกาศนียบัตรของสถานศึกษา

**๕.๗ กลุ่มเป้าหมายหรือผู้เรียน**

(๑) ผู้เรียนที่สําเร็จการศึกษาระดับมัธยมศึกษาตอนปลายหรือเทียบเท่า หรือระดับ ปวส.

(๒) นิสิต/นักศึกษา

(๓) ผู้ที่ทํางานแล้วและต้องการเพิ่มพูนสมรรถนะ

(๔) ผู้สูงอายุหรือผู้ที่เกษียณแล้วต้องการจะประกอบอาชีพอื่นที่แตกต่างจากเดิม

**๕.๘ การรับนักศึกษาและเปิดสอนตามหลักสูตร**

(๑) มีกระบวนการรับนักศึกษาตั้งแต่ภาคการศึกษาที่ ๑ ปีการศึกษา ๒๕๖ด

(๒) กระบวนการจัดทําหลักสูตรและสามารถเปิดหลักสูตรให้สําเร็จทันเวลาที่กําหนด

(๓) ยืนยันว่าสามารถเปิดสอนตามหลักสูตรได้ในภาคการศึกษาแรกของปีการศึกษา ๒๕๐๑

**๖. แผนการดําเนินงานและระยะเวลาในการดําเนินงาน**

|  |  |
| --- | --- |
| **ระยะเวลาดำเนินการ** | **กิจกรรม** |
| วันจันทร์ที่ ๒๙ มกราคม ๒๕๖๑ | - ประชุมเตรียมความพร้อมการจัดการทำข้อเสนอโครงการฯ |
| วันพุธที่ ๗ กุมภาพันธ์ ๒๕๖๑ | - ประชุมพิจารณาข้อเสนอโครงการฯ |
| วันพฤหัสบดีที่ ๑๕ กุมภาพันธ์ ๒๕๖๑ | - ประชุมร่วมกับภาคเอกชน ประธานสภาอุตสาหกรรมสภาหอการค้าไทย (เวลา ๐๖.๐๐ น.) |
| วันจันทร์ที่ ๑๙ กุมภาพันธ์ ๒๕๖๑ | -ประชุมชี้แจงข้อเสนอโครงการฯ ให้สภาอุดมศึกษารับไปดำเนินการจัดโครงการฯ |
| สัปดาห์ที่ ๓-๔ กุมภาพันธ์ ๒๕๖๑ | - สถาบันอุดมศึกษาดำเนินการจัดทำโครงการฯ |
| **วันอังคารที่ ๒๐ กุมภาพันธ์ ๒๕๖๑** | * **ประชุมทีมผู้บริหารระดับสูงของมหาวิทยาลัยเพื่อวางแผนปฏิบัติการและการสร้างความรับรู้กับบุคลากรภายในมหาวิทยาลัยอย่างเป็นรูปธรรม** |
| **วันที่ ๒๑-๒๓ กุมภาพันธ์ ๒๕๖๑** | **- หน่วยงานที่เกี่ยวข้องสรุปข้อมูลพื้นฐานเพื่อประกอบการพิจารณาการจัดทำข้อเสนอโครงการ** |
| **วันจันทร์ที่ ๒๖ กุมภาพันธ์ ๒๕๖๑** | **- กองนโยบายและแผนจัดทำสรุป วิเคราะห์ สังเคราะห์ข้อมูลพื้นฐานเพื่อประกอบการประชุมระดมสมอง** |
| **วันอังคารที่ ๒๗ กุมภาพันธ์ ๒๕๖๑** | **- ประชุมระดมสมองกับบุคลากรที่มีองค์ความรู้ด้านการจัดการศึกษาที่ตอบสนองต่อ ๑๐ อุตสาหกรรมเป้าหมาย** |
| **วันพุธที่ ๒๘ กุมภาพันธ์ ๒๕๖๑** | **- แต่งตั้งคณะกรรมการฯ และคณะอนุกรรมการฯ เพื่อจัดทำและพิจารณาแผนการจัดการศึกษาระยะเร่งด่วนฯ** |
| **วันที่ ๑-๒ มีนาคม ๒๕๖๑** | **- ประชุมคณะอนุกรรมการฯ จัดทำร่างโครงการฯ ก่อนเสนอ คณะกรรมการฯ** |
| **วันที่ ๕-๖ มีนาคม ๒๕๖๑** | **- ประชุมคณะกรรมการฯ พิจารณาร่างโครงการฯ ก่อนเสนอ สภามหาวิทยาลัย** |
| **วันพฤหัสบดีที่ ๘ มีนาคม ๒๕๖๑** | **- เสนอแผนการดำเนินงานโครงการฯ ต่อสภามหาวิทยาลัย** |
| **วันพฤหัสบดีที่ ๑๕ มีนาคม ๒๕๖๑** | **- เสนอโครงการไปยังสำนักงานคณะกรรมการการอุดมศึกษา** |
| สัปดาห์ที่ ๑-๒ มีนาคม ๒๕๖๑ | - สถาบันอุดมศึกษาเสนอโครงการฯ ไปยังสกอ. ซึ่งผ่านความเห็นชอบหรือการอนุมัติจากสภาบันอุดมศึกษา (๑๕ – ๒๕ มีนาคม ๒๕๖๑ กำหนดส่งโครงการไปยัง สกอ.) |
| สัปดาห์ที่ ๓-๔ มีนาคม ๒๕๖๑ | - คณะกรรมการคัดเลือกหลักสูตรที่ได้ตามข้อกำหนดฯและประกาศฯ |
| **วันพฤหัสบดีที่ ๒๖ มีนาคม ๒๕๖๑** | **- จัดประชุมบุคลากรภายในมหาวิทยาลัยเพื่อสร้างความรับรู้ในแผนปฏิบัติการฯที่ทุกคนในองค์กรต้องมีส่วนร่วมในการพัฒนาอย่างเป็นรูปธรรม** |
| สัปดาห์ที่ ๑ เมษายน ๒๕๖๑ | - นำเสนอโครงการเข้า ครม. เพื่อสนับสนุนโครงการและงบประมาณ |
| เดือนพฤษภาคม ๒๕๖๑ | - TCAS การสอบคัดเลือกรับนักศึกษา รอบ ๓ |
| เดือนสิงหาคม ๒๕๖๑ | - จัดการเรียนการสอน |
| เดือนสิงหารคม ๒๕๖๑ ถึง เดือนกรกฎาคม ๒๕๖๒ | - คณะกรรมการติดตามการดำเนินงานและประเมินผลความสำเร็จของโครงการระยะสั้น |
| ตั่งแต่แรกเริ่มต้นการจัดการเรียนการสอนจนจบการศึกษา | - คณะกรรมการติดตามความก้าวหน้างานและหลักสูตร และผลการเรียนรู้ (LO) รายปี จนสำเร็จการศึกษา |

**๗. ผลที่คาดว่าจะได้รับ**

๗.๑ ได้บัณฑิตพันธุ์ใหม่อย่างน้อยปีละ ๒,๐๐๐ คน และกําลังคนทุกช่วงอายุของประเทศจํานวน ๕๐๐ คน เป็นผู้ที่มีทักษะ มีสมรรถนะและศักยภาพสูง อาทิ มีทักษะด้านภาษาอังกฤษและภาษาที่สาม มีสมรรถนะในการ ปรับตัวและแสวงหาความรู้ด้วยตนเองอย่างต่อเนื่อง สามารถทํางานที่หลากหลายได้ เป็นการตอบโจทย์ ภาคอุตสาหกรรมและสถานประกอบการตามนโยบายการปฏิรูปอุดมศึกษาไทยสู่ New S-Curve เป็นการเร่งด่วนได้

๗.๒ มหาวิทยาลัยเทคโนโลยีราชมงคลตะวันออก ได้ปฏิรูปสู่อุดมศึกษาแห่งอนาคต โดยการปรับเปลี่ยนรูปแบบการผลิตบัณฑิตพันธุ์ใหม่ที่มีสมรรถนะและศักยภาพสูง เน้นความร่วมมือกับภาคเอกชนหรือภาคอุตสาหกรรมแบบครบ วงจรและเข้มข้นรองรับการพัฒนาประเทศเพื่อให้การขับเคลื่อนเศรษฐกิจ (New Growth Engines) ของประเทศอย่างก้าวกระโดด